Diari Oficial de la Generalitat Valenciana


Sumari del DOGV 7517, del 04-05-2015 (2015/3946)

DECRET 54/2015, de 30 d'abril, del Consell, pel qual es crea l'Institut Universitari d'Investigació de Seguretat Industrial, Radiofísica i Mediambiental, en la Universitat Politècnica de València.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7517

Data del DOGV
:   04-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3946


Data del document
:   30-04-2015

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 54/2015, de 30 d'abril, del Consell, pel qual es crea l'Institut Universitari d'Investigació de Seguretat Industrial, Radiofísica i Mediambiental, en la Universitat Politècnica de València. [2015/3946]  
La Universitat Politècnica de València ha proposat al Consell la creació de l'Institut Universitari d'Investigació de Seguretat Industrial, Radiofísica i Mediambiental, amb l'acord previ del seu Consell de Govern del dia 30 de maig de 2013 i l'informe favorable del Consell Social de 14 de juliol de 2014.  
Sobre la proposta de creació ha emés UN informe favorable l'Agència Valenciana d'Avaluació i Prospectiva.   
El Consell Valencià d'Universitats i de Formació Superior, en el Ple del dia 26 de març de 2015, ha tingut coneixement de la solicitud de creació de l'institut esmentat, de conformitat amb el que disposa l'article 12.3 de la Llei 4/2007, de 9 de febrer, de la Generalitat, de Coordinació del Sistema Universitari Valencià.  
Per això, d'acord amb el que establix l'article 12.4 de l'esmentada Llei 4/2007, de 9 de febrer, de la Generalitat, i l'article 10 de la Llei Orgànica 6/2001, de 21 de desembre, d'Universitats, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 30 d'abril de 2015,   
  
DECRETE  
  
Article 1. Creació  
Es crea, en la Universitat Politècnica de València, l'Institut Universitari d'Investigació de Seguretat Industrial, Radiofísica i Mediambiental.  
  
Article 2. Normativa aplicable  
L'Institut Universitari d'Investigació de Seguretat Industrial, Radiofísica i Mediambiental es regirà pel que establix la Llei Orgànica 6/2001, de 21 de desembre, d'Universitats; la Llei 4/2007, de 9 de febrer, de la Generaliat, de Coordinació del Sistema Universitari Valencià; els Estatuts de la Universitat Politècnica de València, i el seu propi Reglament de règim intern.   
  
DISPOSICIONS ADDICIONALS  
  
Primera. Facultats d'aplicació i execució  
Es faculta la persona titular de la conselleria amb competències en matèria d'universitats per a l'aplicació i l'execució del que disposa este decret.  
  
Segona. Limitacions al gasto  
L'aplicació i el desplegament d'este decret no podran tindre cap incidència en la dotació de tots i cada un dels capítols de gasto assignada a la conselleria amb competències en matèria d'universitats, i, en tot cas, haurà de ser atés amb els mitjans personals i materials de la Universitat Politècnica de València.  
  
DISPOSICIÓ FINAL  
  
Única. Eficàcia  
Este decret tindrà efectes a partir de l'endemà de ser publicat en el Diari Oficial de la Comunitat Valenciana.  
  
València, 30 d'abril de 2015  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET